Steam (program)

Program Steam slúži na online objednávanie, sťahovanie a hranie hier. Prvýkrát bol vydaný 22. marca 2002 firmou Valve Software. Na Steame je dostupných viac ako milión hier. V januári 2010 firma Valve oznámila, že Steam prekročil hranicu 25 milióna registrovaných užívateľských účtov. Dnes má viac ako miliardu účtov z ktorých je 125 miliónov aktívnych. Veľkou čiastkou sa o to zaslúžila aj potrebná aktivácia hier cez Steam (Call of Duty: Modern Warfare 2, Call of Duty: Black Ops, Mafia II, Counter Strike, Raft a iné). Steam je dostupný pre platformy Windows, OS X a od februára 2013 aj pre Linux.

Veľa herných firiem využíva Steam na distribúciu ich hier. Patria medzi ne napríklad , Activision, 2K Games, THQ, Sega, Codemasters, id Software, LucasArts, Capcom, Rockstar Games, Bethesda Softworks, Redbeet Interactive, a mnohí ďalší. Steam ( VALVe ) má najlepší VAC.

Výhody 
 Nie je potrebné fyzické CD/DVD
 Knižnica hier
 Dostupnosť 24 hodín denne

 Najnovšie aktualizácie, novinky, demá, videá, módy
 "Free weekend" – určitý víkend je možné hru cez víkend stiahnuť a hrať zadarmo
 Akcie typu "week", "weekend", "mid-week", "today's deal"
 Dostupnosť z akéhokoľvek počítača s internetom
 Možnosť chatovania počas hry
 Možnosť "predkúpenia" hry predtým než vyjde
 On-line hranie
 
 Možnosť darovať Steam hru
 Hry dostupné skôr ako v kamennom obchode
 Certifikovaný program bez spamu, vírusov a reklám
 Market systém

Nevýhody 
 Pri kúpe hry online cez Steam chýba fyzické CD/DVD
Každodenné výpadky
 V niektorých prípadoch hlavne pri nových hrách sú ceny vyššie ako v obchode

Komunita služby Steam 
11. Septembra 2007 bola spustená stránka steamcommunity.com, ktorá umožňuje používateľom medzi sebou komunikovať rôznymi spôsobmi. Každý používateľ tu má vlastnú stránku (profil), na ktorej sú informácie o tom koľko má priateľov, aké hry hrá, v akých skupinách je a „Steam Rating“ – hodnotenie služby Steam podľa počtu nahratých hodín.

Platba 
Na Steame je možné platiť kreditnou kartou VISA a Master Card, ďalej cez PayPal, Paysafecard, WebMoney, ClickandBuy, MoneyBookers. Hra je sprístupnená na stiahnutie hneď po dokončení nákupu (nie transakcie). Pre Európu sú ceny väčšinou uvádzané v eurách.

Free to Play hry 
Free to Play hry sú k dispozícii na Steame na stiahnutie zadarmo, napr. Team Fortress 2, Spiral Knights, Peggle, War Inc. Battlezone a iné. Avšak, v niektorých týchto hrách nie sú dostupné všetky možnosti, napr. v Team Fortress 2 Free to Play verzii nie je možné obchodovať.

Steam Cloud 
Služba Steam Cloud uchováva dáta o nastaveniach hry a uložených pozíciach na serveroch Steamu, aby bol na všetkých počítačoch herný zážitok rovnaký (funguje iba v podporovaných hrách označených bielym oblakom)

Budúcnosť Steamu 
Zopár veľkých herných spoločností si už rozbehla projekty podobné ako Steam (napr. Origin od EA Games, Uplay od Ubisoft). No pravdepodobne Steam už zaujal vedúcu pozíciu v digitálnej distribúcií hier. Podľa neoficiálnych štatistík sa viac ako 60 % hier predá na Steame. 

Mnoho ľudí sa živí predajom virtuálnych predmetov na steame.

Iné projekty

Externé odkazy 
 Obchod Steam
 Steam Komunita
 Valve

Počítačové hry
Digital rights management
E-commerce
Cloud computing
Valve Corporation